Ryall har også utgitt boken «Virginia Woolf. Litterære grenseoverganger» (2011). Hun har skrevet forord og etterord til Merete Alfsens norske oversettelser av mange av Woolfs romaner. I tillegg har hun redigert og skrevet innledninger til norske utvalg av Woolfs essay «Indiskresjoner og andre essay» (2002), og kortprosa «En uskrevet roman» (2005). Sammen med Pål Bjørby har hun redigert boken «Queering Norway» (2008).